Z A P I S N I K

11. sjednice Vijeća Mjesnog odbora „Petar Zrinski“ održane
13. travnja 2022. u prostorijama MO “Petar Zrinski“, Primorska 32,
s početkom u 18 sati



NAZOČNI ČLANOVI VIJEĆA:
Igor Javorović, Tonka Javorović, Lucija Kerečin,Tena Miličević,Krešimir Turkalj, Ivana Živčić

Predsjedava Ivana Živčić, predsjednica Vijeća.

Zapisnik vodi: Tena Miličević

Nazočni građani: Ana Vilenica i Dora Biočić

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 11. sjednice Vijeća, održane 13. travnja 2022. godine, bez izmjena.

Na prijedlog predsjednice Vijeće jednoglasno utvrđuje izmijenjen dnevni red:

DNEVNI RED:
1. Prijedlog Odluke o izradi izmjena i dopuna Urbanističkog plana uređenja Slobodne carinske zone Jankomir - mišljenje, traži se 
2. Nacrt prijedloga Odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska - Gundulićeva - mišljenje, traži se 
3. Postavljanje znaka sigurnosti zaštite od požara (vatrogasni pristup) u dvorištu Klaićeve ulice 9 i 11, donošenje zaključka
4. Sanacija parkirališta, dijela kolnika i dijela zelenog otoka kod Prilaza Gjure Deželića 41, zaključak, traži se
5. Prijedlozi za uređenje Vau-vau parka i dječjeg igrališta unutar gradskog parka u stambenom bloku Kačićeva – Klaićeva – Prilaz Đure Deželića, mišljenje, traži se
6. Zahtjev za povremeno korištenje prostora mjesne samouprave od strane skupa stanara Klaićeve ulice 60, zaključak traži se
7. Pitanja, prijedlozi i obavijesti

Ad 1. Prijedlog Odluke o izradi izmjena i dopuna Urbanističkog plana uređenja Slobodne carinske zone Jankomir 

Članovi Vijeća primili su pisani materijal uz poziv.

Vijeće jednoglasno donosi 

ZAKLJUČAK


o Odluci o izradi izmjena i dopuna Urbanističkog plana uređenja Slobodne carinske zone Jankomir


I.       Vijeće MO „Petar Zrinski“ je suzdržano o Odluci o izradi izmjena i dopuna Urbanističkog plana uređenja Slobodne carinske zone Jankomir.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.




Ad. 2 Nacrt prijedloga Odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska - Gundulićeva

Članovi Vijeća primili su pisani materijal uz poziv.


Vijeće jednoglasno donosi
ZAKLJUČAK


o Nacrtu prijedloga Odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska - Gundulićeva


I.       Vijeće MO „Petar Zrinski“ daje pozitivno mišljenje o Nacrtu prijedloga Odluke o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.






Ad. 3 Postavljanje znaka sigurnosti zaštite od požara (vatrogasni pristup) u dvorištu Klaićeve ulice 9 i 11

Članovi Vijeća primili su pisani materijal uz poziv.
U raspravi sudjeluju: 
Gospođa Vilenica objasnila je problematiku ilegalnih parkirališta u dvorištu Klaićeve ulice 9 i 11 koja blokiraju pristup vatrogasnom putu i problematiku uništavanja zelenila unutar bloka te je apelirala na Grad Zagreb da se brine za teren u vlasništvu Grada.  

Vijeće jednoglasno donosi

ZAKLJUČAK

o postavljanju znaka sigurnosti zaštite od požara (vatrogasni pristup) u dvorištu Klaićeve ulice 9 i 11


I.       Vijeće MO „Petar Zrinski“ predlaže da se službenim znakom označi vatrogasni pristup u dvorištu Klaićeve ulice 9 i 11


II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad. 4 Sanacija parkirališta, dijela kolnika i dijela zelenog otoka kod Prilaza Gjure Deželića 41

Članovi Vijeća usmeno su obaviješteni o problemu.

U raspravi sudjeluju:
Vijećnica Miličević pitala je tko je uništio parkiralište, kolnik i zeleni otok, a vijećnik Javorović predložio je da se Policijskoj upravi podnese prijava protiv nepoznatog počinitelja. Vijećnici su se složili da treba naći počinitelja kako Grad ne bi plaćao sanaciju umjesto počinitelja.

Vijeće jednoglasno donosi
ZAKLJUČAK

o sanaciji parkirališta, dijela kolnika i dijela zelenog otoka kod Prilaza Gjure Deželića 41


I.       Vijeće MO „Petar Zrinski“ predlaže da se zbog vandaliziranja parkirališta, kolnika i zelenog otoka kod Prilaza Gjure Deželića 41, Policijskoj upravi podnese prijava protiv nepoznatog počinitelja.


II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.




Ad. 5 Prijedlozi za uređenje Vau-vau parka i dječjeg igrališta unutar gradskog parka u stambenom bloku Kačićeva – Klaićeva – Prilaz Gjure Deželića

Članovi Vijeća primili su pisani materijal uz poziv.
U raspravi sudjeluju: 
Vijećnik Javorović je predložio, a ostali vijećnici su se složili s prijedlogom da će obići Vau-Vau park prije predlaganja Plana malih komunalnih aktivnosti za 2023. godinu te će tada uvrstiti dio prijedloga uređenja Vau-vau parka u Plan.
Vijećnici su naglasili da se u dvorištu prilaza Gjure Deželića 43 krši komunalni red, a komunalni redari nisu dovoljno na terenu da educiraju i penaliziraju prekršitelje. Vijećnici su se složili da komunalni redari trebaju obilaziti par problematičnih lokacija na području Mjesnog odbora "Petar Zrinski" (Primorska ulica, psećji park u prilazu Gjure Deželića 43, Krajiška ulica  i Kordunska ulica)  te kažnjavati vlasnike kućnih ljubimaca koji ne čiste za svojim psima.





Ad. 6 Zahtjev za povremeno korištenje prostora mjesne samouprave od strane skupa stanara Klaićeve ulice 60

Članovi Vijeća usmeno su obaviješteni o Zahtjevu.



Ad. 6 Pitanja, prijedlozi i obavijesti 


Predsjednica Živčić je obavijestila da će vijećnici biti obaviješteni o radovima na budućoj biciklističkoj magistrali, a do tada je uputila na dokumentacija na temelju koje je izdano rješenje i dozvola MUP-a (Izrada prometnog elaborata za uspostavu prometnih površina za zajedničko odvijanje biciklističkog i motornog prometa na području Gradske četvrti Donji grad).
Predsjednica je obavijestila vijećnike o smjernicama Povjerenika za informiranje o postupanju mjesne samouprave u skladu sa Zakonom o pravu na pristup informacijama.
Predsjednica je obavijestila o zaključcima radnog sastanka na temu: „Srednjoškolsko igralište u Klaićevoj“ koje je održano u utorak 22. ožujka 2022. godine u organizaciji Gradskog ureda za obrazovanje, sport i mlade. Vijećnik Javorović je izrazio neslaganje o postavljanju balona za potrebe održavanja tjelesne i zdravstvene kulture učenika V. gimnazije na područje srednjoškolskog igrališta te je naglasio da je bitno da građani imaju pristup sportskim sadržajima te je predložio sazivanje zbora građana o problematici postavljanja balona na srednjoškolsko igralište. Predsjednica Živčić je naglasila da Vijeća Mjesnog odbora “Petar Zrinski” nema statutarne ovlasti sazivati zbor građana zbog problema na teritoriju susjednog mjesnog odbora.
Predsjednica je obavijestila vijećnike o pilot programu čišćenja i zaštite objekata od grafita u Vodnikovoj ulici. 



Dovršeno u 19 h
[bookmark: _30j0zll]Zapisnik sastavila: Ivana Živčić

KLASA:024-08/22-003/814 
URBROJ: 251-13-11-1-22-2
Zagreb, 13. travnja 2022.          
							     
Predsjednica
Vijeća Mjesnog odbora
„Petar Zrinski“

